آمریکا باشقانی دونالد ترامپ،ایرانا آغیر تنقید اوتدیغی  یئنی ایل مساژیندا،
باهارین گلیشینی تبریک ائدن دونیا میقیاسیندا میلیون‌لارلا اینسانین یئنی ایل بایرامینی تبریک ائدیرم" ایفاده‌سینی ایستیفاده ائتدی.
آمریکا پرزیدنتی ترامپ، باهارین موژده‌چی‌سی قبول ائدیلن یئنی ایل ایله باغلی یازی‌لی بیانات وئریب.
ترامپ،
باهارین گلیشینی تبریک ائدن دونیا میقیاسیندا میلیون‌لارلا اینسانین یئنی ایل بایرامینی تبریک ائدیرم" ایفاده‌سینه یئر وئردیگی آچیقلاماسی‌نین قالان حیسه‌لرینده گئنیش بیر شکیلده ایران رهبرلیگینه و ایران اینقیلاب موحافیظه‌چی‌لری اوردوسونا یوکلندی.
یئنی ایلین گؤکنی‌نین ایرانا اساسلاندیغینی بیل‌دیرن ترامپ، بون‌لاری قید ائتدی:
بوگون ایران خالقی بیر باشقا میدان اوخوماقلا قارشی-قارشییا: خالقا خیدمت یئرینه اؤزلرینه خیدمت ائدن رهبرلر. بون‌دان 2 مین 500 ایل اوّل (فارس کرا‌لی) داریوس، تانری‌دان ایران خالقینی اوچ شئیه قارشی قوروماسینی ایسته‌ییب: دوشمن اوردولار، قوراق‌لیق و یالانچی‌لیق. بو گون ایران اینقیلاب موحافیظچی‌لری اوردوسو بو اوچونو ده تمثیل ائدیر".
دیگر طرف‌دن، یئنی ایل ایله باغلی یازی‌لی بیر آچیقلاما ائدن آمریکا خاریجی ایشلر ناظیری‌نین کؤمکچی‌سی جان سولیوان دا یئنی ایل عنعنه‌سینی تبریک ائدن هر کسین بایرامینی تبریک ائتدی.
سولیوان آچیقلاماسیندا،
آمریکا، افغانیستان، آذربایجان، چین، گورجوستان، هیندیستان، ایران، عراق، قازاقیستان، قیرقیزیستان، پاکیستان، روسیا، سوریه، تاجیکیستان، تورکیه، تورکمنیستان، اؤزبکیستان و دونیانین دیگر بؤلگه‌لرینده یئنی ایل اوچون بیر آرایا گلن هر کسه ان خوش آرزولاریمی بیل‌دیریرم" قیمتلندیرمه‌سینی کئچیریب.
باهارین موژدچی‌سی قبول ائدیلن و هر ایل دونیادا میلیون‌لارلا اینسان طرفین‌دن موختلیف تدبیرلرین کئچیریلدیگی یئنی ایل، تورکیه‌ده ده 21 مارسدا قید اولونور.
